Prior, obchodné domy

Prior je názov (registrovaná ochranná známka) siete obchodných domov, ktorá vznikla v bývalom Česko-Slovensku. Prior na Kamennom námestí v Bratislave, otvorený 20. novembra 1968 sa stal prvým plnesortimentným obchodným domom v bývalom Československu. Potom značka Prior reprezentovala nielen tento obchodný dom ale celý reťazec takýchto nákupných centier v bývalej federácii. Len v Česku ich vyrástlo postupne 22 a riadilo ich generálne riaditeľstvo v Bratislave, prvé v rezorte obchodu. S výstavbou Priorov sa začalo najskôr na Slovensku, o čom rozhodol poradný orgán, ktorý zriadilo generálne riaditeľstvo obchodných domov Prior. Bolo to jediné generálne riaditeľstvo riadené z Bratislavy. V dobovej reči bol reťazec Prior nazývaný Obchodné domy Bratislava, oborový podnik (alebo o.p.).

Rozdelenie podniku po Nežnej revolúcii

Prior Bratislava 
Obchodný dom na Kamennom námestí pôsobil od roku 1992 pod názvom K-Mart, a následne Tesco a My. Nový majiteľ OD na Kamennom námestí George Trabelssie (spoločnosť Obchodný dom Bratislava) rozhodol vrátiť k pôvodnej značke a podal si prihlášku ochrannej známky Prior Bratislava. Proti tejto prihláške však bolo podaných viacero námietok a prihláška bola zamietnutá.

Prior Košice 
Výstavba (1964 - 1968) stála okolo 56,5 miliónov Kčs a obchodný dom sa mal pôvodne volať  Hornád, ako maloobchodná predajňa sídliaca v Andrášiho paláci, ktorá bola akýmsi predchodcom Prioru. Predaj začal, tak ako v Bratislave v novembri 1968.  Staviteľom bol národný podnik Hutné stavby Košice, investorom bol oborový podnik Obchodné domy Bratislava. Budova do roku 1994 niesla názov OD Prior, neskôr OD K-Mart. Pod názvom OD Tesco fungoval od roku 1996 do 15. apríla 2018. Odvtedy prešla rukami viacerých vlastníkov. Pôvodne ju kúpila prešovská developerská spoločnosť MEDESPOL s.r.o, Investor a developer, spoločnosť ARKON, a.s., v máji 2019 odkúpila budovu od popradskej skupiny AZOR.

Obchodné domy PRIOR STRED, a.s. Zvolen 
9 obchodných domov v okresných miestách stredného Slovenska: Liptovský Mikuláš, Lučenec, Partizánske, Piešťany, Považská Bystrica, Prievidza, Trenčín, Žiar nad Hronom či Zvolen.

Obchodné domy (prvé od roku 1964) sú vybudované priamo v centre mesta. Ponúkajú podobnú ponuku tovarov aj služieb:  potraviny, knihy, hračky, elektroniku, kvety, obuv, oblečenie, školské a domáce potreby. Sortiment zabezpečuje viac ako 600 našich obchodných partnerov.

Iné 
Dnes sa firma PRIOR ČESKÁ REPUBLIKA s.r.o. okrem prevádzky niektorých obchodných domov špecializuje najmä na predaj odevov a domácich potrieb.

Viacero obchodných domov vybudovaných alebo zrekonštruovaných (napr. Brouk a Babka) do Nežnej revolúcii boli potom predané a často ich teraz prevádzkujú iné obchodné raťazce alebo obchodníci.

Zoznam Slovensko 

 obchodný dom Prior v Banskej Bystrici, pozri Prior (Banská Bystrica) (Obchodný dom bol postavený v rokoch 1961 – 1964. Pre verejnosť bol otvorený 14. novembra 1964 ako Obchodný dom Hron Banská Bystrica, začlenený do podniku TEXTIL-Žilina. Neskôr sa stal súčasťou siete obchodných domov PRIOR. Spoločnosť PRIOR, a.s., Banská Bystrica vznikla v roku 1995 a je 100% súkromnou spoločnosťou.) 
 obchodný dom Prior v Bratislave, pozri Obchodný dom a hotel Kyjev
 obchodný dom Prior v Košiciach, pozri Obchodný dom Tesco (Košice)
 obchodný dom Prior v Trenčíne, pozri Prior (Trenčín)
 obchodný dom Prior v Žiline, pozri Prior (Žilina)
 obchodný dom Prior v Leviciach (vyhorel), pozri Prior (Levice)
 obchodný dom Prior v Prešove
 obchodný dom Prior v Prievidzi
 obchodný dom Prior v Poprade  (Otvorený v roku 1992. Z pôvodných priestorov na Námestí sv. Egídia presťahovaný na ul. 1. mája. Okrem predaja tovarov aj služby cestovnej kancelárie, športového vyžitia – KickBox Fittnes, poisťovacie služby a ďalšie služby: bistrá a kaviarne. Majoritným vlastníkom Obchodného domu Prior je spoločnosť Tatramat.)  
 obchodný dom Prior vo Zvolene
 obchodné domy Prior  Liptovský Mikuláš, Piešťany, Partizánske, Považská Bystrica, Žiar nad Hronom

Zoznam Česko 

 Obchodný dom Prior (Brno) - u brnianskeho hlavnej stanice, dnes Tesco
 Obchodný dom Prior (Hradec Králové)
 Obchodný dom Prior (Jihlava) - v Jihlave, dnes obchodný dom
 Obchodný dom Prior (Olomouc) - dnes prestavaný na Galériu Moritz
 Obchodný dom Prior (Ostrava)
 Obchodný dom Prior (Pardubice) - v Pardubiciach na Masarykovom námestí, dnes Tesco
 Obchodný dom Prior (Strakonice) - Na ohrade 2, Strakonice
 Obchodný dom Prior (Plzeň) - u plzenského hlavnej stanice, skôr obchodný dom Tesco, teraz v budove sídli Lidl a Hervis
 Obchodný dom Prior (Prostějov) - v Prostějove na Masarykovom námestí, dnes Zlatá Brána
 Obchodný dom Prior (Teplice) - v Tepliciach, stál na mieste dnešného OC Galéria Teplice na Námestí Slobody
 Obchodný dom Prior (Zlín)
 Obchodný dom Brouk a Babka - v Českých Budějoviciach
 Kotva (obchodný dom) - obchodný dom v Prahe
 Obchodný dom Máj, pôvodne obchodný dom Prior 02 - obchodný dom v Prahe
 Biela labuť - obchodný dom v Prahe
 Obchodný dom Letná - pôvodne obchodný dom Brouk a Babka v Prahe-Holešoviciach na Letnej
 Detský dom (Praha) - obchodný dom v Prahe
 Dom bytovej kultúry - v Prahe, v rokoch 1995-2006 Prior
 Obchodné centrum Modřany v Prahe
 Prior Prosek - obchodný dom v Prahe

Referencie 

Obchodné domy
Obchodné domy na Slovensku